મહિલાઓને હેલમેટની જરૂરીયાત અંગે કંપનીના એમડી સવજીભાઈ ધોળકીયાએ જણાવ્યું હતું કે, અમારી કંપનીમાં દરેક કર્મચારીઓને ફરજીયાત હેલમેટ પહેરવાનો નિયમ છે. જેથી છેલ્લા 17 વર્ષથી એક પણ કર્મચારીઓનું એક્સિડન્ટમાં મોત થયું નથી. પરંતુ થોડા સમય અગાઉ એક કર્મચારી તેની પત્ની સાથે મોપેડ પર જઈ રહ્યો હતો. ત્યારે એક્સિડન્ટ સર્જાયો હતો. જેમાં કર્મચારી તો હેલમેટના કારણે બચી ગયો પરંતુ તેની ધર્મપત્નીનું મોત થયું હતું. જેથી કંપનીએ નક્કી કર્યુ છે કે, કર્મચારીઓની જેમ જ તેમના પરિવારની મહિલાઓના રક્ષણ માટે હેલમેટ આપવામાં આવે. અને આમ પણ રોડ અકસ્માતને જોતા આ પરિવર્તન દરેકે કરવાની જરૂર છે. મોપેડ, બાઈક પર દરેક હેલમેટ ફરજીયાત પહેરવા જોઈએ એ આપણી સલામતી માટે છે.